Document ID: 31989L0174

31989L0174
L 064/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ЕДИНАДЕСЕТА ДИРЕКТИВА НА КОМИСИЯТА
от 21 февруари 1989 година
относно адаптиране към техническия прогрес на приложения II, III, IV, V, VI и VII към Директива 76/768/ЕИО на Съвета относно сближаването на законодателствата на държавите-членки в областта на козметичните продукти
(89/174/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 76/768/ЕИО на Съвета от 27 юли 1976 година относно сближаването на законодателствата на държавите-членки в областта на козметичните продукти (1), последно изменена с Директива 88/667/ЕИО (2), и по-специално член 8, параграф 2 от нея,
като има предвид, че въз основа на наличната информация някои временно разрешени багрила, вещества, консерванти и ултравиолетови филтри могат да бъдат окончателно разрешени, а други трябва да бъдат окончателно забранени или да бъдат разрешени за употреба през определен бъдещ период;
като има предвид, че с цел да се опази публичното здраве трябва да се забрани употребата на Падимат А (INN), който се използва като ултравиолетов филтър, бензоил пероксид, всички естрогенни хормони в козметичните продукти, както и някои вещества, използвани като бои за коса;
като има предвид, че въз основа на наличната информация, областта на приложение на хинолин-8-ол и бис(8-хидроксихинолин) сулфат трябва да бъде разширена;
като има предвид, че въз основа на най-новите постижения на науката и техниката употребата на глутаралдехид и на 2,4,6-трианилино-(р-карбо-2′-етилхексил-1′-окси)-1,3,5-триазин като ултравиолетов филтър в козметичните продукти може да бъде разрешена, при условие че се спазват определени ограничения и изисквания;
като има предвид, че с цел да се опази публичното здраве е препоръчително да се намали концентрацията на смес от 5-хлоро-2-метил-изотиазол-3(2Н)-он и 2-метилизотиазол-3(2Н)-он с магнезиев хлорид и магнезиев нитрат, използвана като консервант в козметични продукти;
като взе предвид, че мерките, предвидени в настоящата директива, са в съответствие със становището на Комитета по адаптиране към техническия прогрес на директивите относно премахването на техническите пречки пред търговията с козметични продукти,
ПРИЕ НАСТОЯЩАТА ДИРЕКТИВА:
Член 1
Директива 76/768/ЕИО се изменя, както следва:
1.
В приложение II:
-
в № 260, изразът „с изключение на тези, посочени в приложение V“ се заличава,
-
прибавят се следните номера:
381.
Амил 4-диметиламинобензоат, смесени (разнородни) изомери (Падимат A (INN))
382.
Бензоил пероксид
383.
2-амино-4-нитрофенол
384.
2-амино-5-нитрофенол;
2.
В част 1 от приложение III във френския текст, букви а) и б):
а)
под пореден номер 1, борова киселина, „Продукти за поддържане на зъбите и устната кухина“ в колона „в“, буква б) се замества с „Продукти за хигиена на устната кухина“;
б)
под пореден номер 12, водороден прекис, „Продукти за поддържане на кожата“ в колона „в“, буква б) се замества с „Продукти за хигиена на кожата“;
в)
под пореден номер 53, етидронова киселина, думите в колона „е“ се заличават;
3.
В част 2 на приложение III:
думите в колона „Други ограничения и изисквания“ се заличават от поредни номера 12 700, 15 800, 20 470, 42 170, 45 190 и 47 000;
4.
В част 1 на приложение IV се прибавя пореден номер 1:
а
б
в
г
д
е
ж
„1
Хинолин-8-ол и бис (8-хидроксихинолин) сулфат
a) Препарати за поддържане на косата, които не се изплакват след употреба
0,02 % изчислено като база
а) б) в) Съдържахинолин-8-ол
31.12.1990 г.
б) Препарати за хигиена на краката, които не се изплакват след употреба
0,04 % изчислено като база
в) Препарати за хигиена на устната кухина
0,01 % изчислено като база“
5.
В част 2 на приложение IV:
а)
номерата 15 800, 19 120, 20 470, 21 115, 42 170, 45 190, 47 000, 73 905 и 75 660 се заличават;
б)
изразът „31.12.1988 г.“ в колона „Разрешено за употреба до“ се заменя с израза „31.12.1989 г.“ за следните номера: 13 065, 21 110, 26 100, 42 045, 42 535, 44 045 , 61 554, 73 900 и 74 180;
в)
за багрило CI 42 535, текстът „Само в препарати за поддържане на косата, с максимална разрешена концентрация в готовия козметичен продукт 100 ррт“ се прибавя към текста в колона „Други ограничения и изисквания“;
6.
В приложение V, подточка а) на пореден номер 3, естрон, естрадиол и неговите естери, естриол и неговите естери, се заличава;
7.
В приложение VI, част 1:
а)
във френския текст:
под пореден номер 5, формалдехид и параформалдехид, думите в колона „в“ се заменят със следния текст:
„0,2 % (с изключение на продукти за хигиена на устната кухина);
0.1 % (продукти за хигиена на устната кухина),
изразено като свободен формалдехид“;
б)
максималната допустима концентрация в колона „в“ за пореден номер 39, 5-хлоро-2-метил-изотиазол-3(2Н)-он и 2-метилизотиазол-3(2Н)-он с магнезиев хлорид и магнезиев нитрат, се заменя с 0,0015 %;
в)
под пореден номер 20, бромо-5-нитро-5-диоксан, 1,3, текстът „виж приложение VI, част 2, пореден номер 7“ в колона „г“ се премахва;
8.
В част 2 на приложение VI:
а)
прибавя се следния пореден номер:
a
б
в
г
д
е
„26
Глутаралдехид
0,1 %
Забранен за аерозоли (спрейове)
Съдържа глутаралдехид (когато концентрацията на глутаралдехид в готовия продукт надвишава 0,05 %)
31.12.1991г.“
б)
заличават се следните поредни номера:
- 1.
борова киселина (+),
- 3.
дибромопропамидин (INN) и неговите соли (включително изетионат),
- 5.
3-хептил -2-(3-хептил-4-метил-4-тиазолин-2-илиден метил)-4-метил-тиазолин йодид,
- 19.
4-хидроксибензоена киселина бензил естер,
- 25.
1,3,5-трис (2-хидроксиетил) хексахидро-1,3,5-триазин,
в)
изразът „31.12.1988 г.“ в колона „е“ се замества с израза „31.12.1989 г.“ за следните поредни номера:
- 4.
алкил (С12-С22) триметиламониев бромид и хлорид (включително цетримониев бромид (INN) (+)),
- 15.
бензетониев хлорид (INN),
- 16.
бензалкониев хлорид (INN), бромид и захаринат (+),
- 20.
хексамидин (INN) и неговите соли (включително изетионат и 4-хидробензоат) (+).
9.
В част 2 на приложение VII, следните поредни номера се заличават:
- 3.
Падимат А (INN)
- 7.
3,3,5-триметилциклохексил-2-ацетамидобензоат
- 8.
Калиев метоксицинамат
- 9.
4-метоксицинаминова киселина и нейните соли (калиеви, натриеви соли и диетаноламини)
- 10.
Пропил 4-метоксицинамат
- 11.
Солите на салициловата киселина (калиеви, натриеви соли и триетаноламини)
- 14.
Циноксат (INN)
- 15.
3,4-дихидрокси-5-(трихидроксибензоилокси бензоена киселина), триолеат
- 18.
2-етилхексил 2-(4-фенилбензоил)-бензоат
- 19.
5-метил-2-фенилбензоксазол
- 20.
Натриев 3,4-диметоксифенилглиоксилат
- 21.
1,3-бис(4-метоксифенил) пропан-1,3-дион
- 22.
5-(3,3-диметил-8,9,10-триноборн-2-илиден) пент-2-ен-2-он
- 23.
Алфа-(2-оксоборн-3-илиден)-р-ксилен-2-сулфонова киселина
- 27.
Алфа-циано-4-метокси цинаминова киселина и нейния хексилов естер
- 30.
Циклохексил 4-метоксицинамат;
10.
Част 2 на приложение VII се заменя с текста в приложението към настоящата директива.
Член 2
1. Без да се засягат допуснатите дати, посочени в член 1, параграфи 4, 5, 8 и 10, държавите-членки предприемат необходимите мерки, за да гарантират, че от 1 януари 1990 година по отношение на веществата, посочени в член 1, параграф 1, и от 1 януари 1991 година по отношение на веществата, посочени в член 1, параграфи 2, 4, 5, 7, 8 и 10, производителите и вносителите, установени в Общността, не могат да предлагат на пазара продукти, които не отговарят на изискванията на настоящата директива.
2. Държавите-членки предприемат необходимите мерки, за да гарантират, че продуктите, посочени в параграф 1, не могат да бъдат продавани или доставяни на крайния потребител след 31 декември 1990 г., ако те съдържат веществата, посочени в член 1, параграф 1, а след 31 декември 1992 година, ако те съдържат веществата, посочени в член 1, параграфи 2, 4, 5, 7, 8 и 10.
Член 3
1. Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива, най-късно до 31 декември 1989 г. Те незабавно информират Комисията за това.
2. Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.
Член 4
Адресати на настоящата директива са държавите-членки.
Съставено в Брюксел на 21 февруари 1989 година.

Labels: 1
16
7
0
15